اماپوز مے چھے پژھ زِ زانہہ کٲلۍ ما سپدن کینہہ تِم مثنوۍیہ دسیاب یِمہٕ اَتھ بہ ظٲہر رٲوۍ مٔتِس دورس منز لٮ۪کھنہٕ آسن آمٕژ تہٕ ژھٮ۪ن ییہ پروُنہٕ ۔ نٲجی منّور سٕندِس ذٲتی کُتب خانس منزچھِ کستام فارسی شٲعرٕ سٕنزاکھ لۅکٕٹ مثنوی یتھ منز فارسی شعرن سٍتۍ کینہہ کٲشِرۍ شعر تہ چھِ، اَمیُک موضوع چھُ حضرت اسماعیلؑ سُند قربان گژُھن، یہ مثنوی چھے ۲۱۸ھ منزنقل آمٕژ کرنہٕ، امیُک مطلبٕے گو زِمحمودگٲمیس برونہہ ساڑھ ترے ہَتھ ؤری چھُ کٲشرس منز مثنوی ہُند رواج سپدُن ہٮ۪وان ۔ اَمہ مثنوی ہُند نمونہٕ چھُ یہ: